Document ID: 32007R1526

A TANÁCS 1526/2007/EK RENDELETE
(2007. december 17.)
az egyes mezőgazdasági és ipari termékekre vonatkozóan autonóm közösségi vámkontingensek megnyitásáról és kezeléséről szóló 2505/96/EK rendelet módosításáról
AZ EURÓPAI UNIÓ TANÁCSA,
tekintettel az Európai Közösséget létrehozó szerződésre és különösen annak 26. cikkére,
tekintettel a Bizottság javaslatára,
mivel:
(1)
A Tanács 1996. december 20-án elfogadta a 2505/96/EGK rendeletet (1). Az említett rendelet által érintett termékekre vonatkozó közösségi keresletet a lehető legkedvezőbb feltételek mellett kell kielégíteni. E célból 2008. január 1-jétől egyes meglévő vámkontingens-mennyiségeket csökkenteni vagy növelni kell, míg a megfelelő mennyiségekre vonatkozóan nulla vámtételű új közösségi vámkontingenseket kell nyitni anélkül, hogy ez a szóban forgó termékek piacait megzavarná.
(2)
Két közösségi vámkontingens kontingensmennyisége a jelenlegi, 2007. december 31-én végződő kontingensidőszakban nem elegendő a közösségi ipar igényeinek kielégítésére. Következésképpen ezeket a kontingensmennyiségeket 2007. január 1-jei hatállyal növelni kell.
(3)
A Közösségnek már nem érdeke, hogy 2008-ban továbbra is közösségi vámkontingenseket nyújtson olyan termékekre, amelyekre 2007-ben felfüggesztették a vámot. Ezeket a termékeket tehát a 2505/96/EK rendelet I. mellékletében szereplő táblázatból törölni kell.
(4)
A számos módosításra figyelemmel az érthetőség érdekében a 2505/96/EK rendelet I. mellékletének helyébe teljes egészében új szövegnek kell lépnie.
(5)
A 2505/96/EK rendeletet ezért ennek megfelelően módosítani kell.
(6)
Tekintettel e rendelet gazdasági jelentőségére, az Európai Uniót létrehozó szerződéshez, illetve az Európai Közösséget létrehozó szerződésekhez csatolt, a nemzeti parlamentek Európai Unión belüli szerepéről szóló jegyzőkönyv 1.3. pontjában előírt sürgősség esetét kell alapul venni.
(7)
Mivel a kontingensidőszak 2008. január 1-jén kezdődik, ezt a rendeletet ugyanezen időponttól kell alkalmazni és annak haladéktalanul hatályba kell lépnie,
ELFOGADTA EZT A RENDELETET:
1. cikk
A 2505/96/EK rendelet I. mellékletének helyébe e rendelet mellékletének szövege lép.
2. cikk
A 2505/96/EK rendelet I. melléklete a 2007. január 1-jétőldecember 31-ig terjedő kontingensidőszak tekintetében a következőképpen módosul:
-
a 09.2603 tételszámú vámkontingens mennyisége 6 500 tonna,
-
a 09.2950 tételszámú vámkontingens mennyisége 12 000 tonna.
3. cikk
A 2505/96/EK rendelet I. melléklete 2008. január 1-jei hatállyal a következőképpen módosul:
-
a 09.2030 tételszámú vámkontingens mennyisége 1 500 tonna,
-
a 09.2603 tételszámú vámkontingens mennyisége 6 500 tonna,
-
a 09.2624 tételszámú vámkontingens mennyisége 600 tonna,
-
a 09.2907 tételszámú vámkontingens mennyisége 2 500 tonna,
-
a 09.2914 tételszámú vámkontingens mennyisége 5 000 tonna,
-
a 09.2950 tételszámú vámkontingens mennyisége 12 000 tonna.
4. cikk
A 2505/96/EK rendelet I. melléklete 2008. január 1-jétől a 09.2763, 09.2806, 09.2808, 09.2810, 09.2812, 09.2814, 09.2816 és 09.2818 tételszámú vámkontingensekkel egészül ki.
5. cikk
A 09.2610, 09.2612, 09.2625, 09.2627, 09.2809, 09.2882, 09.2904, 09.2919, 09.2920, 09.2979 és 09.2995 tételszámú vámkontingenseket 2008. január 1-jétől lezárják.
6. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2008. január 1-jétől kell alkalmazni.
E rendelet 2. cikke azonban 2007. január 1-jétől alkalmazandó.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2007. december 17-én.

Labels: 3
1
6